รองนายกรัฐมนตรี ลงพื้นที่ตรวจเยี่ยมโครงการพัฒนาที่อยู่อาศัยชุมชนริมคลองลาดพร้าว ตั้งเป้าเพิ่มบ้านมั่นคงทั่วประเทศ 1.2 ล้านหลัง ภายใน 10 ปีข้างหน้า
รองนายกรัฐมนตรี ลงพื้นที่ตรวจเยี่ยมโครงการพัฒนาที่อยู่อาศัยชุมชนริมคลองลาดพร้าว ตั้งเป้าเพิ่มบ้านมั่นคงทั่วประเทศ 1.2 ล้านหลัง ภายใน 10 ปีข้างหน้านายจุรินทร์  ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ในฐานะประธานคณะกรรมการนโยบายที่อยู่อาศัยแห่งชาติ ลงพื้นที่คลองลาดพร้าว มอบทะเบียนบ้านมั่นคงชุมชนชายคลองบางบัว เขตหลักสี่จำนวน 65 ครัวเรือน และชุมชนวัดบางบัว เขตหลักสี่  อีก 35 ครัวเรือน พร้อมตรวจเยี่ยมโครงการพัฒนาที่อยู่อาศัยชุมชนริมคลองลาดพร้าวตั้งแต่ท่าเรือชุมชนชายคลองบางบัว  ชุมชนวัดบางบัว เขตหลักสี่  และชุมชนหลังมหาวิทยาลัยราชภัฏจันทรเกษม เขตจตุจักร ซึ่งได้มอบสิ่งของจำเป็นในชีวิตประจำวันให้กับชุมชนตลอดริม 2 ฝั่งคลอง ทั้งนี้ในส่วนของชุมชนชายคลองบางบัว ขณะนี้ก่อสร้างบ้านมั่นคงแล้วเสร็จ  56 หลัง กำลังสร้างอีก 114 หลังจากทั้งหมด 390 ครัวเรือน  ส่วนชุมชนวัดบางบัว มีทั้งหมด 124 ครัวเรือน มีบ้านสร้างแล้วเสร็จ จำนวน 79 หลัง และในปี 2563 นี้ ชุมชนริมคลองลาดพร้าว จะสร้างได้ครบ 4,000 หลัง จากทั้งหมด 7,069 ครัวเรือนรองนายกรัฐมนตรีและรัฐมนตรีว่าการกระทรวงพาณิชย์  แสดงความยินดีกับประชาชนทุกคนที่มีบ้านสวยงามและมั่นคง โดยไม่ต้องอยู่แบบผิดกฎหมาย เพราะได้รับการรับรองจากรัฐบาล โดยภาพรวมทั่วประเทศ มีการสร้างบ้านมั่นคงไปแล้ว 1 แสน 2 หมื่นหลังและตั้งเป้าเพิ่มบ้านมั่นคงทั่วประเทศ ให้ได้ 1 ล้าน 2 แสนหลัง ภายใน 10 ปีข้างหน้า เพื่อให้ประชาชนมีคุณภาพชีวิตที่ดีขึ้น จากการพัฒนาพื้นที่ริมคลองให้มีความสวยงาม จากเดิมที่มีสภาพเป็นชุมชนแออัด ให้เป็นชุมชนริมคลองที่น่ามองน่าอยู่ รวมทั้งการดูแลน้ำ ของกรุงเทพมหานคร ให้สะอาด เตรียมความพร้อมยกระดับสู่แหล่งท่องเที่ยว ที่จะสร้างรายได้ให้กับชุมชนและเศรษฐกิจของครอบครัวดีขึ้น